Oli loppuvuosi 2008, kun 23-vuotias teekkari Mariina Hallikainen sai vanhalta lukiokaveriltaan viestin. Kaveri pyysi kaljalle, koska hän muisteli Hallikaisella olevan ”jotain bisnespuolen opintoja”.

Hallikainen luki kyllä sivuaineenaan teollisuustaloutta. Pääaineena Tampereen teknillisessä yliopistossa hänellä oli kuitenkin säätötekniikka ja tähtäimessä ura ydinvoimalassa. Mikään bisneshai hän ei siis varsinaisesti ollut.